बाल वाहिनी के संबंध में डीईओ ने मांगी जानकारी
धौलपुर| जिलेकी समस्त प्राथमिक एवं उच्च प्राथमिक निजी विद्यालयों के संस्था प्रधानों को आदेशित किया है कि उनके विद्यालयों में अध्ययनरत बालक बालिकाओं को उनके निवास से विद्यालय तक ले जाने के लिए यदि टेंपो ऑटो, टाटा मैजिक, वैन अन्य किसी प्रकार का वाहन प्रयोग में लाया जाता है, तो उसका रजिस्ट्रेशन बाल वाहिनी के रुप में परिवहन कार्यालय में आवश्यक रुप से कराया जाना है। डीईओ प्रारंभिक मोहम्मद शाहिद ने बताया कि बाल वाहिनी में रखे गए चालकों का स्वास्थ्य चरित्र परीक्षण कराते हुए आवश्यक अंडर टेकिंग मय प्रमाण पत्र इस कार्यालय में मांगा गया है। भविष्य में यदि वाहन चालक के कारण किसी छात्र छात्रा के साथ हादसा होता है, तो संस्था की मान्यता समाप्ति की कार्रवाई की जाएगी। इस संबंध में सभी बीईईओ को पाबंद किया गया है।
hin_Deva hin_Deva